আওয়ামী লীগ সরকারের ১০ বছরে প্রকৃত ও নির্ভুল তালিকা করাকে কেন্দ্র করে অনিয়মের অভিযোগ পাওয়া গেছে।গত বছর জানুয়ারি মাসে ঢাকঢোল পিটিয়ে মুক্তিযোদ্ধাদের যাচাই-বাছাই প্রক্রিয়া শুরু করে সরকার।নতুন করে প্রায় দেড় লাখ আবেদন আসে।সরকার চেয়েছিল পাঁচ হাজার অন্তর্ভুক্ত করতে।কিন্তু যাচাই-বাছাই কমিটি গঠন থেকে শুরু করে পুরো প্রক্রিয়ায় ব্যাপক অনিয়মের অভিযোগ ওঠায় শেষ পর্যন্ত নতুন তালিকা প্রকাশ স্থগিত করতে বাধ্য হয় সরকার।কয়েক মাসের এই কাজের জন্য সব মিলিয়ে প্রায় ১০ কোটি টাকা খরচ হয়েছে।